**FIȘA MĂSURII 4/6A**

**Denumirea măsurii *– Înfiinţarea de activităţi neagricole***

**CODUL Măsurii - M4/6A**

**Tipul măsurii:**

□INVESTIȚII

□SERVICII

**X SPRIJIN FORFETAR**

1. **Descrierea generală a măsurii, inclusiv a logicii de intervenție a acesteia și a**

**contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Implementarea acestei măsuri este necesară pentru stimularea mediului de afaceri din teritoriul GAL OP prin susţinerea financiară a întreprinzătorilor care realizează activităţi neagricole pentru prima dată (start-up), în baza unui plan de afaceri. Măsura contribuie la: ocuparea unei părţi din excedentul de forţă de muncă existent, la diversificarea economiei din teritoriul microregiunii, la creşterea veniturilor populaţiei şi a nivelului de trai, la scăderea sărăciei şi la combaterea excluziunii sociale.

Populaţia activă a microregiunii este de 19.388 persoane (cca.43,00%) dintre care doar 6.099 persoane (cca.13,53%) sunt salariați/angajați, acest aspect indicând o ocupare insuficienta în zonă, precum şi faptul că există forță de muncă disponibilă implicată preponderent în agricultură de subzistență. Lipsa locurilor de muncă şi a alternativelor, inclusiv cele antreprenoriale, reprezintă principalele cauze ale fenomenului de migraţie a forţei de munca din zona în mediul urban şi mai ales în alte state membre ale UE**.**

În rândul activităţilor non agricole, atât industria prelucrătoare, cât şi turismul, sectoare ce ar putea valorifica resursele şi potenţialul natural şi cultural al zonei sunt foarte slab reprezentante. În ciuda potenţialului natural, cultural şi patrimonial existent, a resurselor naturale ale subsolului şi resurselor pentru producerea de energii alternative, numărul firmelor care activează în aceste domenii deţin o pondere destul de mică sau chiar inexistenta în microregiune. Infrastructura turistică şi serviciile turistice suport şi de agrement sunt insuficient dezvoltate, iar promovarea turistică a zonei este deficitara şi realizată în mod neprofesionist.

De asemenea, în localităţile teritoriului GAL OP se păstrează încă meşteşugurile tradiţionale precum ţesutul pânzei în război, tâmplăria, dulgheria, zidăria, croitoria şi cojocăria sau apicultura, dar sunt necesare investestitii şi demersuri pentru încurajarea transmiterii lor din generaţie în generaţie.

**Obiectiv(e) de dezvoltare rurală**

- Obţinerea unei dezvoltări teritoriale echilibrate a economiilor şi comunităţilor rurale,inclusiv crearea şi menţinerea de locuri de muncă

**Obiective specifice ale măsurii**

- diversificarea economiei teritoriul GAL OP, dezvoltarea economică a zonei şi eradicarea sărăciei

- dezvoltarea serviciilor pentru populaţie şi alte activităţi economice

- crearea de locuri de muncă de calitate în teritoriul GAL OP

- încurajarea menținerii și dezvoltării activităților meșteșugărești tradiționale

- dezvoltarea turismului prin încurajarea înfiinţării tuturor tipurilor de structuri de cazare, baze de agrement etc.

**Măsura contribuie** **la prioritatea/prioritățile** prevăzute la art. 5, Reg. (UE) nr. 1305/2013

**P6: Promovarea incluziunii sociale, a reducerii sărăciei și a dezvoltării economice în zonele rurale**

**Măsura corespunde obiectivelor art. 19** Dezvoltarea exploataţiilor şi a întreprinderilor alineatul 1a, punctul ii) activităţi neagricole în zone rurale

**Măsura contribuie la Domeniul de intervenție 6A Facilitarea diversificării, a înfiinţării şi a dezvoltării de întreprinderi mici, precum şi crearea de locuri de muncă.**

**Măsura contribuie la obiectivele transversale** ale Reg. (UE) nr. 1305/2013:

 **Inovare:**

Obiectivul transversal “Inovare” va fi atins prin realizarea unor investitii ce vor folosi tehnologii de ultima generatie in conditiile in care teritoriul GAL Oltul Puternic este deficitar in acest domeniu. Diversificarea activităţilor economice în teritoriu va deschide noi oportunităţi şi posibilităţi pentru adoptarea de metode noi și utilizarea de tehnologii inovatoare, sporind astfel atractivitatea teritoriului;

 **Protecția mediului și atenuarea schimbărilor climatice:**

Măsura vizează inclusiv investiţiile pentru producerea și utilizarea energiei regenerabile, prelucrarea deșeurilor, a reziduurilor. Totodată, sprijinul acordat microîntreprinderilor și întreprinderilor mici pentru producția și utilizarea surselor regenerabile de energie, în special, prin utilizarea biomasei în cadrul măsurii contribuie la reducerea efectelor schimbărilor climatice.

**Complementaritatea cu alte măsuri din SDL**: **M1/1B**

**Sinergia cu alte măsuri din SDL**: **M5/6B, M6/6B**

1. **Valoarea adăugată a măsurii**

- stimularea activităţilor economice noi din sfera serviciilor pentru populaţie sau pentru alte activităţi economice neagricole din teritoriul GAL

- dezvoltarea resurselor umane și utilizarea de know-how

- crearea de noi locuri de muncă

1. **Trimiteri la alte acte legislative**

Regulamentul nr. 1305/2013 cu modificările și completările ulterioare; Regulamentul nr. 1303/2013 cu modificările și completările ulterioare; Regulamentul nr. 1407/2013 cu modificările și completările ulterioare; Regulamentul nr. 807/2014 cu modificările și completările ulterioare; HG 226/2015 cu completarile si modificarile ulterioare

1. **Beneficiari direcți/indirecți (grup țintă)**

**Beneficiarii direcți sunt:**

- Fermieri sau membrii unei gospodării agricole, care își diversifică activitatea prin practicarea unor activități neagricole, precum și microîntreprinderile, întreprinderile mici și persoanele fizice din zone rurale pentru prima dată.

- Micro-întreprinderi și întreprinderi mici existente din spațiul rural, care își propun activități neagricole, pe care nu le-au mai efectuat până la data aplicării pentru sprijin;

- Micro-întreprinderi și întreprinderi mici noi, înființate în anul depunerii aplicației de finanțare sau cu o vechime de maxim 3 ani fiscali, care nu au desfășurat activități până în momentul depunerii acesteia.

- Persoanele fizice neautorizate nu sunt eligibile

**Beneficiarii indirecți sunt:**

- Populaţia din teritoriu și din regiune

- Persoanele din categoria populaţiei active aflate în căutarea unui loc de muncă

 **5. Tipul de sprijin**

- Sprijinul va fi acordat sub formă de **sumă forfetară** pentru finanțarea înfiinţării de noi activități neagricole în teritoriul LEADER pe baza unui plan de afaceri.

 *Cerințe minime:*

- Planul de afaceri nu poate cuprinde alte acţiuni, în afara celor specifice prezentei măsuri.

- Acordarea celei de-a doua transe este condiţionată de implementarea corectă a obiectivelor stabilite prin Planul de Afaceri.

- În cazul nerespectării planului de afaceri, se recuperează prima transă, proporţional cu obiectivele nerealizate.

- Implementarea planului de afaceri trebuie să înceapă în termen de 9 luni de la data deciziei de acordare a ajutorului.

**6.Tipuri de acțiuni eligibile și neeligibile**

 *Acţiuni eligibile*

Sprijinul se acordă pentru activităţile prevăzute pentru îndeplinirea obiectivelor din cadrul Planului de Afaceri. Toate cheltuielile propuse prin planul de afaceri şi activităţile relevante pentru implementarea corectă a planului de afaceri aprobat, pot fi eligibile, indiferent de natura acestora.

 *Acţiuni neeligibile*

Nu sunt eligibile cheltuielile cu achiziţionarea de utilaje şi echipamente agricole aferente activităţii de prestare de servicii agricole.

1. **Condiții de eligibilitate**

- Solicitantul trebuie să se încadreze în categoria beneficiarilor eligibili

- Solicitantul trebuie să prezinte un plan de afaceri

- Sediul social și punctul/punctele de lucru trebuie să fie situate în teritoriul GAL, iar activitatea va fi desfășurată în teritoriul GAL

1. **Criterii de selecție**

- Vor fi selectate cu prioritate proiectele care utilizează energia produsă din surse regenerabile;

- Vor fi prioritizate sectoarele cu potenţial de creştere (industrii culturale şi creative, inclusiv meşteşuguri,agroturism, servicii pentru populaţia din spaţial rural);

- Investiţii în domeniul TIC;

- Un nivel ridicat al planului de afaceri, care va fi stabilit în funcţie de producţia comercializată sau activităţile prestate.

- Numar de locuri de munca nou create (cu norma intreaga)

Criteriile de selecție vor fi detaliate suplimentar în ghidul solicitantului şi vor respecta prevederile art. 49 al Reg. (UE) nr. 1305/2013 ȋn ceea ce priveşte tratamentul egal al solicitanților, o mai bună utilizare a resurselor financiare și direcționarea măsurilor în conformitate cu prioritățile Uniunii în materie de dezvoltare rurală.

1. **Sume (aplicabile) și rata sprijinului**

Cuantumul sprijinului este de maxim **50000 euro/proiect .**

Sprijinul se va acorda în 2 rate pe o perioadă de maximum 3 ani, astfel:

**– 70%** din cuantumul sprijinului la primirea deciziei de finanțare;

**– 30%** din cuantumul sprijinului se va acorda cu condiția implementării corecte a Planului de Afaceri fără a depăşi 3 ani de la data semnării Deciziei de Finanțare

Dosarul cererii de plată pentru a doua tranșă se depune după îndeplinirea conformității și a investițiilor propuse de beneficiar în planul de afaceri.

1. **Indicatori de monitorizare**

|  |  |
| --- | --- |
| **Domenii de intervenție** | **Indicator de monitorizare** |
| **6A** | Număr de locuri de muncă nou create **8 locuri de munca** |
| **1A** | Cheltuieli publice totale **700.000,00 euro** |
| **LEADER** | **8 locuri de munca** |